Riho Mesilane

Riho Mesilane (15. jaanuar 1949ENSV Riikliku Julgeoleku Komitee väljasõidutoimikute kollektsioon. Eesti Rahvusarhiiv, RA ERAF.136SM.1.50359 Pärnu – 25. märts 1993 Tartu) oli eesti literaat, humorist, raadioajakirjanik, KGB agent.

Ta lõpetas 1966. aastal Pärnu 2. Keskkooli ja 1972. aastal Eesti Põllumajanduse Akadeemia veterinaariateaduskonna. 

Ta põgenes 1978. aastal turismigrupist Läände, töötas Vabadusraadios – raadios Vaba Euroopa, naasis veel okupeeritud Eestisse juulis 1991.Argo Ideon. "CIA jälg presidendivalimistel, Eesti Ekspress". 13. aprill 2006

Enne põgenemist oli ta Eestis töötanud mitmes meediakanalis (Eesti Raadio, Harju Elu, Eesti Televisioon). Hiljem teinud kaastööd Mulgi Raadiole Viljandis.

 Pagemine 
Riho Mesilane on tunnistanud, et enne välisreisi turismilaevaga Amur piki Doonau jõge värbas Eesti NSV Riikliku Julgeoleku Komitee ta agendiks, et ta teostaks ekskursioonigrupi salajast järelevalvet. Selle tõsiasja tunnistas Mesilane Austria politseile üles 15. juunil 1978 ja hiljem avalikustas laiemalt ka meedias. (Vaata näiteks Riho Mesilase artiklisarja "Rahvuslik meelsus on meil tugev" New Yorgi ajalehes Vaba Eesti Sõna 10.–17. mail 1979.) Tegemist oli hästi välja mõeldud legendi osaga, sest Mesilane jätkas välismaal elades töötamist KGB kasuks. 1991. aastal tõi KGB Mesilase Saksa Liitvabariigist tagasi ning ta andis suure pressikonverentsi Moskvas, millega ametlikult kinnitati Mesilase kuulumist KGB ridadesse, pressikonverentsil süüdistas ta lääneriikide eriteenistusi tegevuses massimeedia mõjutamiseks. Raadio Vaba Euroopa Eesti toimetuse direktor Toomas Hendrik Ilves meenutab: "Pole mingit saladust ka selles, et kuigi Vabal Euroopal ei olnud seost CIAga, üritas sinna infiltreeruda KGB. See neil ka õnnestus. Väga õnnetul kombel "redeserteerus" ehk kargas tagasi 1991. aasta juulis minu toimetuse töötaja Riho Mesilane. Ta tegi ära isegi propagandašõu Moskvas."CIA jälg presidendivalimistel, Eesti Ekspress, Argo Ideon, 13.04.2006

 Teoseid 
"Veterinaari esimene nädal". Loomingu Raamatukogu, 1976, 48 lk
"Kriminaaljutt" (eelmise järg). Ühistöö (Rapla), 10. august – 2. september 1976
"Peaaegu vabas Euroopas". Meelejahutaja Raamatukogu. Võru 1991, 32 lk
"Vabas Euroopas: ajalike aastate lugu". Tallinn 1992, 47 lk

Viited

Kirjandus
Katrin Laur. "Mesilase surma puhul", 1. osa. Sirp nr 16, 23. aprill 1993. Lk 13
Katrin Laur. "Mesilase surma puhul", 2. osa. Sirp nr 17, 30. aprill 1993. Lk 7
Oskar Kruus. "Mesilane, Riho". // Eesti kirjarahva leksikon. Tallinn 1995. Lk 334
Olev Remsu. Kaks Toomast ja üks Riho. Õhtuleht, 29. mai 2010
Jaak Pihlau. "Eestlaste põgenemised läände: ärahüppajad III". Tuna 3/2003

Välislingid
Haud Pärnu Metsakalmistul

Kategooria:Eesti kirjanikud
Kategooria:Eesti humoristid
Kategooria:Eesti raadioajakirjanikud
Kategooria:KGB töötajad Eestis
Kategooria:Eesti loomaarstid
Kategooria:Eesti Maaülikooli veterinaariateaduskonna vilistlased
Kategooria:Eestlased Saksamaal
Kategooria:Pärnu Metsakalmistule maetud
Kategooria:Sündinud 1949
Kategooria:Surnud 1993